إنطلقت لبارح الأربعاء بطنجة، أشغال الدورة 12 من المنتدى الدولي ميدايز، بحيف تجاه الجسم الصحفي فمن بعد ماعطاو لصحفيين أوطيل 5نجوم باش يكتب عليهم مزيان، والتقنيين من مصورين وغيرهم أوطيل عيان، بداو الصباح أشغال المنتدى بورشة حول مبادرة الاتحاد الأفريقي وإدارته، وتحقيق التكامل الأفريقي الجديد من خلال التحديث والمزيد من الشفافية، وهاد الشفافية لي مكانتش في تعامل منظمي المنتدى مع الصحفيين. الصحفيين موجدين لهم لبادج باش مايتعذبوء والثقنيين خلاوهم عاصرين أزيد من ساعة حتى ديباناوهم ببادجات فيها صفة الموظفين، وهادشي لي خلا بعضهم يتمنعو لأزيد من ساعة قدام الباب فالبرد والشتا من الدخول لتغطية حفل الإفتتاح. وفاش تحل المشكل، وسالات الجلسة الإفتتاحية جراو على الصحفيين بطريقة مستفزة وقالو لهم خرجو برا القاعة حتى يساليو الضيوف العشا عاد ممكن تاخدو التصريحات، هادشي خلا الصحفيين يكعاو، حيت بقاو كيتسناو حتى سالاو الضيوف عشاهم لأزيد من ساعة وهما منشورين قدام القاعة، وكاين فيهم لي مشاو بلا ماياخدو التصريحات بسبب هاد التعامل اللامسؤول واللامهني واللاأخلاقي. 
ميدايز في دورته 12 بطنجة افتاتح نهارو اللول بمشاكل مع الصحفيين